EkBass/fiwiki-20250220-pages-articles huggingface dataset:
Veli-Matti Ropponen

Veli-Matti Ropponen (s. 1949) on Fortumin entinen johtaja, jonka asuinpaikka on Helsinki. Ropponen toimi Suomen Tennisliiton puheenjohtajana vuosina 2006–2011. ==Lähteet== * Helsingin Sanomien hakukone tuloista ja varallisuudesta Veli-Matti Ropponen 2000-2006 Luokka:Suomalaiset yritysjohtajat Luokka:Vuonna 1949 syntyneet Luokka:Elävät henkilöt
Risto Rinne (yritysjohtaja)

thumb|250px|Rinne (ensimmäinen oikealla) kantamassa vuoden 2012 unikekoa mereen Unikeonpäivillä Naantalissa. Risto Tapio Rinne (s. 11. joulukuuta 1949 Masku) oli Nesteen toimitusjohtaja vuosina 2004–2008. Viitattu 9.5.2014 Hän jäi eläkkeelle toimitusjohtajan paikalta lokakuussa 2008 sydämen rytmihäiriöiden takia. Hänen seuraajakseen valittiin Matti Lievonen. Rinne oli Nesteen palveluksessa vuodesta 1975. Ennen Neste Oilin toimitusjohtajaksi valintaa hän työskenteli saman yhtiön palveluksessa useissa eri tehtävissä kuten Naantalin jalostamon johtajana sekä Porvoon jalostamon tutkimusjohtajana. Hän toimi Fortum Oyj:n öljysektorin johtajana (2004) ja Fortum Oyj:n öljynjalostusyksikön (Neste Oilin) johtajana (1999–2004). Hän oli Kemianteollisuus ry:n hallituksen puheenjohtaja, EUROPIA:n (European Petroleum Industry Association) hallituksen jäsen ja Öljy- ja Kaasualan Keskusliitto ry:n hallituksen puheenjohtaja. Hän on toiminut Turun Osuuskaupan hallituksen jäsenenä vuodesta 2011. Rinne valmistui ylioppilaaksi Juhana Herttuan Yhteiskoulusta vuonna 1968 ja diplomi-insinööriksi Åbo Akademista vuonna 1974. Joulukuussa 2008 tasavallan presidentti Tarja Halonen nimitti Rinteen vuorineuvokseksi. Vuonna 1998 hän sai Suomen Valkoisen Ruusun ritarikunnan kunniamerkin. Rinne asuu Naantalissa. Hän harrastaa kalastusta. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuorineuvokset Luokka:Nesteen henkilöstö Luokka:Vuonna 1949 syntyneet Luokka:Elävät henkilöt
Elwood Hillis

Elwood Haynes Hillis (6. maaliskuuta 1926 Kokomo, Indiana – 4. tammikuuta 2023 Windsor, Colorado) oli yhdysvaltalainen republikaanisen puolueen poliitikko. Hän syntyi Kokomossa, Indianassa, ja sai lakimieskoulutuksen. Hillis palveli Yhdysvaltain armeijassa vuosina 1944–1946. Hän istui Yhdysvaltain edustajainhuoneessa vuosina 1971–1987, mutta ei ollut uudelleen ehdolla vaaleissa 1986. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Yhdysvaltalaiset juristit Luokka:Vuonna 1926 syntyneet Luokka:Vuonna 2023 kuolleet
Lionel Jeffries

Lionel Charles Jeffries (10. kesäkuuta 1926 – 19. helmikuuta 2010) oli brittiläinen näyttelijä ja elokuvaohjaaja. Hän syntyi Lontoon Forest Hillissä ja opiskeli Queen Elizabeth Grammar Schoolissa sekä Royal Academy of Dramatic Artissa. Jeffries oli Burma Starilla palkittu toisen maailmansodan veteraani. Hänellä oli rooleja muiden muassa elokuvissa Nokkelat timanttiketut (1960), Camelot (1967) ja Chitty Chitty Bang Bang (1968). Hän oli vuonna 1967 ehdolla Golden Globen saajaksi. Jeffries aloitti myöhemmin esiintymisuransa rinnalle ohjaajantyöt; hänen tuotantoonsa tällä alalla kuuluu esimerkiksi Aseman lapset (1970). Suomen televisiossa on esitetty myös puheviasta ja vanhempien avioerosta kärsivän koulupojan tarina Baxter! (1972) sekä lastenelokuva Vommelit vapaalla (1977). == Lähteet == == Aiheesta muualla == * Luokka:Brittiläiset näyttelijät Luokka:Brittiläiset elokuvaohjaajat Luokka:Vuonna 1926 syntyneet Luokka:Vuonna 2010 kuolleet
Ede Király

Ede Király (23. helmikuuta 1926 – 10. elokuuta 2009) oli unkarilainen taitoluistelija. Hän ylsi hopeasijalle vuoden 1948 talviolympialaisissa St. Moritzissa. Budapestissa syntynyt Király oli miesten yksinluistelun Euroopan- mestari vuonna 1950. Hän voitti myös sekä Euroopan- (1948, 1949) että maailmanmestaruuden (1949) Andrea Kékesyn luisteluparina. == Lähteet == Luokka:Unkarilaiset taitoluistelijat Luokka:Unkarilaiset olympiamitalistit Luokka:Vuonna 1926 syntyneet Luokka:Vuonna 2009 kuolleet
Marc Thompson

Marc Thompson (s. 19. marraskuuta 1970 Bronx, New York) on yhdysvaltalainen ääninäyttelijä, joka on työskennellyt enimmäkseen 4Kids Entertainment yhtiössä. ==Ura== Thompsonin valmistuttua New Yorkin yliopiston taidepuolelta vuonna 1997, hän aloitti saman tien ääninäyttelemisen animaatiosarjassa Daria, jossa Marc oli vuoteen 2002 asti. Sarjan jälkeen hän teki enimmäkseen dubbauksia animesarjoihin työskennellessään 4Kidsillä. Darian jälkeen Marcin merkittäviin rooleihin lukeutui vuonna 2003 Teini-ikäiset mutanttininjakilpikonnien myötä Casey Jones, sekä Eläköön Pinata myötä Franklin Fizzybear. == Ääniroolit == Ilmestymisvuosi TV-Sarja/elokuva Rooli Huom. 2021 Star Wars: Visions Lan Jakso ”Tatooinen rapsodia” 2013 Yu-Gi-Oh! Zexal Girag, Astral Dub 2013–2014 Monsuno Alistair Dub 2010–2012 Team Umizoomi sivuäänet 2009 Turtles Forever Casey Jones 2009 Huntik Dante Vale, Cherit Dub 2007–2008 Dinosaur King Seth, Tommy K. Dub 2006–2009 Chaotic Klay 2006–2009 Eläköön Pinata Franklin Fizzybear 2006 Kappa Mikey Captain Impressive 2005–2007 Yu-Gi-Oh! GX Ojama Green, Jagger Princeton Dub 2005–2006 G.I. Joe: Sigma 6 Cobra Commander, Zartan, Destro 2005–2007 One Piece Don Kreig Dub 2005 Gakuen senki muryou Weinul, Baku Morihata Dub 2004 Hoshi no Kirby Kirk Dub 2004 Winx Klubi sivuäänet Dub 2004 The Wrong Coast Useita julkkisten ääniä 2003 Kakutou ryouri densetsu bistro recipe sivuäänet Dub 2003 Shaman King En Tao, sivuäänet Dub 2003–2005 Yu-Gi-Oh! Duke Devlin, Valon, Fuguta Dub 2003 Hey Joel Bill Wyman 2003–2009 Teini-ikäiset mutanttininjakilpikonnat Casey Jones, Serling 2002 Ultimate Muscle: The Kinnikuman Legacy Mantaro Kinnikuman, Baron Maximillion, sivuäänet Dub 2002–2015 Pokémon Don George, Maxie, Saturn, tohtori Zager, sivuäänet Dub 1997–2002 Daria Kevin Thompson, Anthony DeMartino, Timothy O'Neill, Jamie White == Aiheesta muualla == * Anime News Network * Voice Chasers Luokka:Yhdysvaltalaiset ääninäyttelijät Luokka:Vuonna 1970 syntyneet Luokka:Elävät henkilöt
Arrows A10

Arrows A10/A10B on Ross Brawnin suunnittelema Formula 1 -auto, jota US F&G; Arrows Megatron -talli käytti kausilla –. Voimanlähteenä autossa oli Megatronin valmistama suora nelisylinterinen turbomoottori. Autolla kilpailuissa ajoivat brittiläinen Derek Warwick ja amerikkalainen Eddie Cheever. == Saavutukset == === 1987 === Kaudella 1987 Cheever ajoi pisteille neljästi. Hän oli neljäs Belgian- ja Meksikon GP:ssa. Kuudenneksi hän selviytyi kotikilpailussaan Itä-Yhdysvaltain- ja Portugalin GP:ssa. Aika- ajoissa hän vastasi tallin kauden parhaasta suorituksesta ajamalla kuudenteen lähtöruutuun Monacon- ja Itä-Yhdysvaltain GP:ssa. Warwick ajoi kauden aikana pisteille kahteen otteeseen. Hän oli maalissa viides Ranskan GP:ssa ja kuudes Unkarin GP:ssa. Aika-ajoissa hänen parhaaksi sijoitukseksi jäi kauden avauskilpailun kahdeksas lähtöruutu. Valmistajien MM-sarjassa Arrows sijoittui seitsemänneksi 11 pisteellä. === 1988 === Kaudeksi 1988 Arrows kehitti autostaan B-version, jota oli kevennetty edelliskauden ajokkiin verrattuna. Luokka:Formula 1 -kausi 1987 Luokka:Formula 1 -kausi 1988 Luokka:Arrowsin Formula 1 -autot
Andrea Kékesy

Andrea Kékesy (17. syyskuuta 1926 – 21. marraskuuta 2024) oli unkarilainen pariluistelija, joka voitti hopeaa vuoden 1948 talviolympialaisissa St. Moritzissa. Ede Királyn parina hän oli myös pariluistelun Euroopan- (1948, 1949) ja maailmanmestari (1949). == Lähteet == Luokka:Unkarilaiset taitoluistelijat Luokka:Unkarilaiset olympiamitalistit Luokka:Vuonna 1926 syntyneet Luokka:Vuonna 2024 kuolleet
Karol Divín

Karol Divín (22. helmikuuta 1936 – 6. huhtikuuta 2022) oli taitoluistelija, joka edusti Tšekkoslovakiaa 1950–1960-luvuilla. Hän oli vuoden 1960 Squaw Valleyn talviolympialaisten hopeamitalisti. Divín voitti taitoluistelun Euroopan-mestaruuskilpailuissa miesten yksinluistelun vuosina 1958 ja 1959. == Lähteet == Luokka:Tšekkoslovakialaiset taitoluistelijat Luokka:Tšekkoslovakialaiset olympiamitalistit Luokka:Vuonna 1936 syntyneet Luokka:Vuonna 2022 kuolleet
Taiturikultarinta

Taiturikultarinta (Hippolais polyglotta) on kerttusten heimoon kuuluva varpuslintu. == Koko ja ulkonäkö == Linnun pituus on noin 13 cm, siipien kärkiväli 17,5–20 cm ja paino keskimäärin 11–12 g. Suuresti kultarinnan näköinen, keltarintainen pikkulintu. Eroina kultarintaan ovat lyhyempi siipi, ruskeat koivet ja siipipaneelin puuttuminen. Sukupuolet ovat samanvärisiä. Nuoressa linnussa on vain vähän keltaista. Koiraan laulu on ihmiskorvaa miellyttävää nopeaa lavertelua, joka sisältää usein myös matkintoja.Cramp, Stanley (toim.) 1992: The Birds of the Western Palearctic. Vol. VI Warblers. - Oxford University Press. Hong Kong. Kaikki taiturikultarinnat sulkivat täydellisesti heti talvehtimisalueille saavuttuaan.Svensson, Lars 1997: Euroopan varpuslinnut - sukupuolen ja iän määritys. - Lintutieto. Jyväskylä. == Esiintyminen == Taiturikultarinta korvaa kultarinnan Lounais-Euroopassa, Italiassa ja Luoteis-Afrikassa. Se on muuttolintu, joka talvehtii Länsi- Afrikassa. Lajia ei ole tavattu Suomessa. Lajin esiintymisalueen laajuus on 1–10 miljoonaa neliökilometriä, Euroopassa elää 2–5,9 miljoonaa yksilöä ja lajin kanta on elinvoimainen. == Elinympäristö == Elää lehtimetsissä, mielellään joenvarsilla tai muiden vesistöjen rannoilla. Paikoin suosii pensaikkoisia alueita, missä ylispuina kasvaa lehtipuita. == Lisääntyminen == Pesä on oksanhaarassa melko matalalla (0,3–5 m maanpinnan yläpuolella) puussa tai pensaassa. Naaras rakentaa pesän yksin ja munii 3–5, tavallisesti 4 munaa. Muna painaa 1,6 g. Naaras hautoo 12-13 päivää. Poikaset lähtevät pesästä 11–13 päivän ikäisinä ja itsenäistyvät noin 9 päivän kuluttua. == Ravinto == Pääravintona ovat hyönteiset ja muut pienet selkärangattomat. Syksymmällä syö myös hedelmiä ja marjoja. == Lähteet == Luokka:Kerttuset
Fry (kilpatalli)

Fry oli brittiläinen Formula 1 -talli, joka osallistui ainoastaan yhteen kilpailuun kaudella . Ennen F1-sarjaan osallistumista perustajat David Fry ja Alec Issigonis rakensivat autoa Formula 2 -sarjaa varten jo vuonna 1958 ja palkkasivat kehityskuljettajaksi Mike Parkesin, jonka isällä oli vaikutusvaltaa Alvis Company -yrityksessä ja jossa Issigonis alun perin työskenteli. Auto valmistui Formula 2 -kaudeksi 1958 ja teki debyyttiajonsa Brands Hatchissä. Tulokset paranivat Crystal Palacen kilpailussa, jossa Parkes ajoi kuudenneksi. Formula 1 -sarjassa Parkes yritti päästä starttaamaan, mutta karsiutui Britannian GP:ssä. Talli osallistui myös sarjan ulkopuolisiin kilpailuihin. Autolla ajettiin vielä F1-yrityksen jälkeen muissa ajoluokissa, mm. Mallory Parkin kilpailussa Parkes oli viides ja Brands Hatchin Boxing Day -tapahtumassa toinen. Vuosi Valmistaja Moottori Renkaat Kuljettaja 1 2 3 4 5 6 7 8 9 Pisteet Sijoitus Fry (F2) Climax S4 MON 500 NED FRA GBR GER POR ITA USA 0 - Mike Parkes DNQ ==Lähteet== Luokka:Brittiläiset Formula 1 -tallit Luokka:Formula 1 -valmistajat
Schweizer Fernsehen

SF (Schweizer Fernsehen; vuoteen 2005 asti SF DRS Schweizer Fernsehen der deutschen und rätoromanischen Schweiz) oli Sveitsin saksankielinen televisioyhtiö, jonka studiot sijaitsivat Zürichissä. SF:n TV-kanavat olivat SF 1, SF zwei sekä pääosin uutis- ja ajankohtaisohjelmiin keskittyvä SF info. Näiden lisäksi SF ylläpiti vuodesta 2007 lähtien kanavaa HD Suisse yhteistyössä Sveitsin ranskan- (TSR, Télévision Suisse Romande) ja italiankielisten (TSI, Televisione svizzera di lingua italiana) televisioyhtiöiden kanssa. SF kuului osana Sveitsin kansalliseen radio- ja televisioyhtiöön SRG SSR idée suisse, jonka pääkonttori sijaitsi Bernissä. Saksankielisen sekä saksaksi dubatun ohjelmatarjonnan lisäksi SF lähetti pienen määrän retoromaaninkielistä ohjelmaa, mm. päivittäiset uutiset ja ajankohtaismakasiineja. SF:n tärkeimmät kansainväliset yhteistyökumppanit olivat saksalaiset ARD ja ZDF sekä itävaltalainen ORF, jotka ylläpitivät yhdessä mm. saksankielistä 3sat-kanavaa. Lisäksi SF tuotti ohjelmia saksalais- ranskalaiselle ARTE-kulttuurikanavalle. == SF osaksi SRF:ää vuonna 2012 == SF:n toiminta päättyi vuonna 2012, kun Sveitsin yleisradiotoimintaa järjesteltiin. SF:n toiminta on ollut 16.12.2012 alkaen osa Sveitsin saksankielistä mediakanavaa, SRF:ää (Schweizer Radio und Fernsehen), joka on valtakunnallisen SRG SSR:n osa. ==Lähteet== ==Aiheesta muualla== *Schweizer Fernsehen *SRG SSR *SRF:n videopalvelu Luokka:SRG SSR Luokka:Sveitsiläiset televisiokanavat Luokka:Vuonna 1953 perustetut televisiokanavat Luokka:Vuonna 2012 lakkautetut televisiokanavat
Wintoninkultamyyrä

WintoninkultamyyräHatikan nimistöhaku 2006 Luettu 21.9.2010 eli wintoninkultakontiainen (Cryptochloris wintoni) on Etelä-Afrikassa endeeminen, äärimmäisen uhanalainen nisäkäslaji. Sitä uhkaa elinympäristön tuhoutuminen timanttikaivosten aiheuttamien maisemanmuutosten sekä hiekkarantojen turismin takia. Nisäkäsnimistötoimikunnan ehdotus lajin uudeksi suomenkieliseksi nimeksi on "hiekkakultiainen", mutta suomen kielen lautakunnan mukaan sana "kultiainen" muistuttaa lempinimeä eikä herätä mielikuvaa nisäkkäännimestä. Wintoninkultamyyrällä on muiden kultamyyrien eli kultakontiaisten tavoin lyhyet mutta voimakkaat eturaajat ja sukkulanmuotoinen vartalo. Silmiä, ulkokorvia eikä häntää ole lainkaan. Turkki on tiheä ja nahka paksu. Wintoninkultamyyriä on tavattu ainoastaan kolme yksilöä, nekin yli 50 vuotta sitten, Port Nollothin rantadyyneiltä Etelä-Afrikan Northern Cape -provinssista, Succulent Karoon aavikkoalueella. WWF == Lähteet == Luokka:Kultakontiaiset Luokka:Uhanalaiset nisäkkäät Luokka:Äärimmäisen uhanalaiset lajit
Fegeus

Fegeus oli kreikkalaisessa mytologiassa myyttinen kuningas, joka tarjosi Alkmaionille apuaan ja tytärtään, jonka nimi oli lähteestä riippuen joko Arsinoe tai Alfesiboia. Tämä oli saapunut hänen hoviinsa paetessaan erinyksiä, jotka hän oli saanut kimppuunsa surmattuaan äitinsä Erifylen. Alkmaion meni naimisiin Fegeuksen tyttären kanssa ja antoi tälle äitinsä kaulakorun ja viitan – lahjukset, joilla Erifyle oli saatu lähettämään miehensä ja poikansa sotiin. Maa muuttui kuitenkin hedelmättömäksi, ja Fegeus sai jumalilta käskyn lähteä Akhelooksen luo vastaamaan uudelleen teostaan. Siellä Akheeloos puhdisti hänet jälleen kerran teostaan, ja antoi hänelle vaimoksi tyttärensä Kallirrhoen. Tämä kuitenkin oli kuullut Harmonian kaulanauhasta ja viitasta ja pyysi Alkmaionia tuomaan ne hänelle. Alkmaion suostui ja palasi Psofiihin kertoen Fegeukselle tarvitsevan niitä puhdistuakseen taakastaan. Fegeus luovuttikin nämä hänelle, mutta myöhemmin Fegeus tai hänen poikansa saivat kuitenkin totuuden selville palvelijalta ja surmasivat Alkmeionin väijytyksessä.Apollodoros: Bibliotheke ('Kirjasto') 3.7.5 (engl. käännös).Pausanias: Periegesis tes Hellados ('Kreikan kuvaus') 8.24.9 (engl. käännös). Tällöin Kallirrhoe, jolla oli suhde Zeuksen kanssa, anoi tätä, että hänen pienet poikansa varttuisivat heti täysikasvuisiksi. Zeus vastasi pyyntöön, ja Kallirrhoen pojat surmasivat ensin isänsä murhaajat ja myöhemmin myös Fegeuksen itsensä.Apollodoros: Bibliotheke ('Kirjasto') 3.7.6 (engl. käännös). == Lähteet == Luokka:Kreikkalainen mytologia
Lucas Cranach nuorempi

Lucas Cranach nuorempi (4. lokakuuta 1515 – 25. tammikuuta 1586) oli saksalainen renessanssiajan taiteilija. Cranach oli tunnettu puupiirroksistaan ja maalauksistaan. Hän oli Lucas Cranach vanhemman poika ja läheisin oppilas. Hän jatkoi isänsä ateljeen toimintaa tämän kuoltua. Hänen maalaustyylinsä on niin samankaltainen isänsä kanssa, että heidän töitään on toisinaan vaikea erottaa toisistaan. Cranach on tunnettu muotokuvistaan sekä allegoristen ja myyttisten aiheiden pelkistetyistä versioista. == Lähteet == * Tietojätti- tietosanakirja A-Ö. Gummerus, 1999. Luokka:Saksalaiset taidemaalarit Luokka:Renessanssin taidemaalarit Luokka:Vuonna 1515 syntyneet Luokka:Vuonna 1586 kuolleet
Sisusvaltimorunko

Sisusvaltimorunko () lähtee vatsa-aortan yläosasta ja se kuljettaa hapekasta verta mahalaukulle, maksalle, haimalle ja pernalle. Nienstedt.W,Hänninen.O,Arstila.A,Björkqvist.S-E.| , Ihmisen fysiologia ja anatomia, sivu 205. WSOY/SHKS, 1989 Se on pariton valtimorunko, jonka haaroja ovat vasen mahavaltimo, pernavaltimo ja yhteinen maksavaltimo. Sisusvaltimorungon haarojen veri päätyy kierrettyään ensin vatsaontelon elimissä porttilaskimoon, joka kuljettaa hapettoman veren maksaan puhdistettavaksi mahdollisista ruuansulatuskanavasta imeytyneistä mikrobeista ja vierasaineista.Sisusvaltimorungon ympärillä sijaitsee kolme sympaattista hermosolmua eli gangliota. Tunnetuin näistä on ylin hermosolmu jota kutsutaan sisuspunokseksi (), (), (). Haug.E, Sand.O, Sjaastad.Ø, Ihmisen Fysiologia, sivu 134. WSOY, 1999 ==Lähteet== * ===Viitteet=== Luokka:Valtimot
Ylempi suolilievevaltimo

Ylempi suolilievevaltimo () haarautuu sisusvaltimorungon alapuolelta vatsa- aortasta, mutta munuaisvaltimoiden yläpuolelta. Se on pariton valtimo, joka vie hapekasta verta haimalle, ohutsuolelle, umpilisäkkeelle, umpisuolelle sekä nousevalle ja poikittaiselle paksusuolelle. Ylemmän suolilievevaltimon veri päätyy porttilaskimoon kierrettyään vatsaontelon elimissä. Porttilaskimosta veri kulkee maksaan puhdistettavaksi eli siitä poistetaan ruuansulatuskanavasta mahdollisesti imeytyneet mikrobit ja vierasaineet. Eläimillä vastaava valtimo on etumainen suolilievevaltimo (). Luokka:Valtimot
Savonius

Savonius voi tarkoittaa ainakin seuraavia: ==Henkilöitä== * Immi Savonius (1861–1934), Suomen apulaisoikeuskansleri * Maximilian Lars Helge Savonius (1886–1959), jääkärimajuri, 6. jääkärirykmentin komentaja Suomen sisällissodassa * Michael Savonius, 1600-luvulla elänyt suomalainen Tarton yliopiston professori * Selim Savonius (1885–1965), suomalainen yliarkkitehti * Sigurd Johannes Savonius (1884–1931), suomalainen keksijä * Kai Savonjousi vuoteen 1936 Savonius (1901–1982), suomalainen kenraaliluutnantti ==Muita== * Savonius-roottori, Sigurd Savoniuksen kehittämä tuuliturbiini Luokka:Sukunimet
Helsingius

Helsingius on sukunimi.A. R. C.: Muutamia tietoja Helsingius-suvun savolaisen haaran kantaäidistä - Genos 4 (1933) Yksi nimen kantajia on ollut Jääsken kirkkoherra Markus Helsingius (k. 1678) Ensimmäisten joukossa suku- tai lisänimeä Helsingius käytti Turun katedraalikoulun rehtori Marcus Henrici Helsingius (1555–1609),Helsingius, Marcus Henrici (noin 1565–1609) – Kansallisbiografia jonka ei kuitenkaan varmuudella tiedetä olevan sukua nykyään elävälle Helsingius-suvulle.Suomen sukututkimusseura: Meddelanden: Helsingius , alun perin Genos 30(1959), s. 79-80 Ennen isovihaa sukunimen Helsingius ja Helsing käyttäjiä oli Suomessa runsaasti. * Marcus Henrici Helsingius (noin 1565–1609), Turun koulun rehtori * Georg Helsingius (1662–1741), Viipurin linnan ja Siikaniemen kirkkoherra 1695, Porvoon tuomiorovasti, Markus Helsingiuksen poikaHelsingius, Georg (1662–1741) – Kansallisbiografia * Henrik Helsingius (1703–1757) Iisalmien kirkkoherra, valtiopäivämies 1738–39, Georg Helsingiuksen poika * Daniel Helsingius (noin 1717–1774), myssypoliitikko, kuninkaallinen sihteeri, Georg Helsingiuksen poikaHelsingius, Daniel (noin 1717–1774) – Kansallisbiografia * Gustaf Fredrik Helsingius (1815–1886), kirkkohistorioitsija * Gustaf Mauritz Helsingius (1816–1868), virka- ja valtiopäivämies * August Vilhelm Helsingius (1821–1914), Hämeenlinnan pormestari ja valtiopaivämies. * Gustaf Adolf Helsingius (1855–1934), vaivaishoidon tarkastaja, hovineuvos, Henrik Emil Helsingiuksen veljenpoikaHelsingius, Gustaf Adolf (1855–1934) – Kansallisbiografia * Naema Helsingius (1860–1933), kuurojen koulun opettaja * Karl Birger Helsingius (1870–1931), eversti ja sotilasasiamies * Gustaf Helsingius (1884–1935), jääkäri * Torsten Helsingius (1888–1967), suomenruotsalainen opettaja ja kirjailija * Barbara Helsingius (1937–2017), suomenruotsalainen folkmusiikin esittäjä, säveltäjä ja sanoittaja * Johan "Julf" Helsingius (s. 1961), suomalainen Internet-pioneeri == Lähteet == *R. Rosén, Liber scholae Helsingforsensis 1691–1865. SSJ 12 (1936) s. 49 *V. Lagus, Studentmatrikel I (1889–91) s. 376 (LXXVII). *A. R. Cederberg, Porvoon hiippakunnassa vv 1722–1728 papiksi vihityiden luettelo. *Viipurilaisen osakunnan nimikirja I 1640–1793 (1968) s. 66. *S. Haltsonen (toim.), Viipurilaisen osakunnan nimikirja I 1640–1793 (1968) s. 22. *Uppsala universitets matrikel I 1595–1700 (utg. A. Andersson et al., 1900–11) s. 312 *Sveriges krigsarkiv, Militiekontorets avlöningslistor 1709 f. 86v (KA mf. WA 2074). *J. Vallinkoski, Turun akatemian väitöskirjat 1642–1828. HYKJ 30 (1962–66) 188R, 680D, 1607D, 1838R, 3429G, 3431G. *Sursillin suku (täyd. ja toim. E. Kojonen, 1971) 7275 === Viitteet === Luokka:Suomalaiset suvut Luokka:Sukunimet
Bengt Lindström

Bengt Lindström (3. syyskuuta 1925 Storsjö, Härjedalen, Ruotsi – 28. tammikuuta 2008 Njurunda, Sundsvall) oli ruotsalainen taidemaalari, kansainvälisesti maineikkaimpia ruotsalaisia taiteilijoita. Hänen tunnetuimmat teoksensa ovat suurikokoisia, värikkäitä maalauksia. Tunnetuimpia teoksia ovat Timråssa Midlandan lentoaseman sisäänajotien vieressä oleva suuri Y:n muotoinen veistos, Örebrossa sijaitseva Åbyn voimalaitoksen julkisivun maalaus 1990-luvun lopulta ja lähistöllä olevan jakeluaseman seinän samantapainen maalaus. Maalausten sanotaan syntyneen pohjoismaisen muinaistaruston pohjalta. Muutettuaan 1944 Tukholmaan hän opiskeli Isaac Grünewaldin taidekoulussa ja sen jälkeen useissa ulkomaisissa kouluissa. Hän muutti 1948 Ranskaan, jossa hän asui Pariisissa vuoteen 2004. Siinä vaiheessa hän palasi pysyvästi Ruotsiin ja asettui Sundsvalliin, jossa hän oli aiemmin viettänyt kesät. Hänen puolisonsa oli pariisilainen galleristi Michèle Lindström. He ovat lahjoittaneet taidekokoelmansa Härnösandiin Västernorrlandin läänin lääninmuseoon. == Lähteet == * Bengt Lindstrom Committee * Svenskakonstnarer.se * Helsingin Sanomat 31.1.2008 s. C1 * Bengt Lindström är död , Dagens Nyheter, 29.1.2008. ==Aiheesta muualla== *Bengt Lindström, kuvia teoksista. Luokka:Ruotsalaiset taidemaalarit Luokka:Vuonna 1925 syntyneet Luokka:Vuonna 2008 kuolleet
Rarities

Rarities on The Beatlesin 17 kappaletta sisältävä kokoelma-albumi vuodelta 1978. == Kappaleet == Kaikki kappaleet Lennon/McCartney, jollei toisin ilmoitettu. A-puoli # "Across the Universe" # "Yes It Is" # "This Boy" # "The Inner Light" (Harrison) # "I’ll Get You" # "Thank You Girl" # "I Want to Hold Your Hand" (saksankielinen versio) # "You Know My Name" # "Sie Liebt Dich" (saksankielinen versio) B-puoli # * "Rain" # "She’s a Woman" # "Matchbox" (Perkins) # "I Call Your Name" # "Bad Boy" (Williams) # "Slow Down" # "I’m Down" # "Long Tall Sally" (Johnson/Penniman/Blackwell) Rarities Luokka:Vuoden 1978 albumit
Väite

Väitteellä tarkoitetaan asiaa, mikä on totta tai mikä on faktaa, vaikkakin sitä ei voida todistaa todeksi, taikka muut eivät uskoisi väittämään. Väite on varmana esitetty toteamus, toisin kuin tosiasia, mikä on subjektiivisesta tiedosta ja/tai tulkinnasta riippumaton asia. Väite voi tarkoittaa seuraavia asioita: * filosofiassa yleisimmin: propositio eli väitelause * premissi * argumentti.
Modaalisuus

Modaalisuus (lat. modus = 'tapa, laatu, standardi', moodi = järjestelmän perustaksi soveltuva) viittaa länsimaisen musiikin yhteydessä keskiajalla syntyneeseen asteikkojärjestelmään, jossa diatonisen asteikon sävel voi muodostaa perussävelen asteikolle, jolla on sille ominainen intervallirakenne. Moodit ovat kiinteitä, pysyviä säveltasorakenteita tai pysyviä rytmikuvioita. Moodeja sanotaan myös kirkkosävellajeiksi. Moodijärjestelmään perustuvat monien kulttuurien sävel- ja rytmijärjestelmät, ja länsimaisten säveltäjien kiinnostusta ovat herättäneet Intian, Japanin, Balin, Indonesian ja arabialaisten sekä monien Afrikan kulttuurien järjestelmät. Moodijärjestelmää ovat soveltaneet muun muassa Béla Bartók, Igor Stravinsky ja Olivier Messiaen. Sibelius käytti arkaisoivaa modaalista ilmaisua uransa alkuvaiheen kuorolauluissa, mutta orkesteriteoksissa modaalisia piirteitä on tuotannon kaikissa vaiheissa.Matti Hyökki, Hiilestä timantiksi, väitöstyön kirjallinen osa s. 11, 190, 193, 196, 197, viitattu 30.7.2009 ==Katso myös== *Kirkkosävellajit *Modaalinen jazz == Lähteet == == Aiheesta muualla == Luokka:Säveltäminen
Guy Périllat

Guy Périllat (s. 24. helmikuuta 1940 La Clusaz, Ranska) on ranskalainen uransa lopettanut alppihiihtäjä. Périllat saavutti urallaan kaksi olympiamitalia, 1960 Squaw Valleyn kisojen syöksylaskusta pronssia ja 1968 Grenoblessa samasta lajista hopeaa. Suurpujottelussa 1968 hän jäi niukasti mitaleiden ulkopuolelle sijoituttuaan neljänneksi, lisäksi hänen olympiauraltaan löytyy vielä kolme 6. sijaa. Périllat voitti alppiyhdistetyn maailmanmestaruuden vuonna 1960 ja suurpujottelun mestaruuden 1966. Hän sijoittui pujottelussa kahdesti hopealle vuosina 1962 ja 1966, sekä kuudenneksi syöksylaskussa 1962. Périllat saavutti urallaan kaksi maailmancupin osakilpailuvoittoa, molemmat pujottelusta. Hän sijoittui vuonna 1967 maailmancupin kokonaiskilpailussa kolmanneksi. Périllat lopetti uransa keväällä 1969. ==Lähteet== * *Périllat Ski-databasen sivuilla Luokka:Ranskalaiset alppihiihtäjät Luokka:Ranskalaiset olympiamitalistit Luokka:Vuonna 1940 syntyneet Luokka:Elävät henkilöt
Roine (etunimi)

Roine on suomalainen miehen ja naisen etunimi. Nimi on peräisin Pirkanmaalla sijaitsevan järven nimestä Roine, joka mainitaan myös Topeliuksen kirjoittamassa tunnetussa laulussa Kesäpäivä Kangasalla. Nimi Roine annettiin 1900-luvulla noin 210 henkilölle, joista 180 oli miehiä ja noin 30 naisia. Vuoden 2000 jälkeen syntyneitä Roine-nimisiä henkilöitä on vain muutama. Harvinaisuudestaan huolimatta nimi Roine otettiin almanakkaan vuonna 1950, mistä lähtien sen nimipäivä oli 6. lokakuuta. Almanakan nimipäiväluetteloon se merkittiin naisen nimeksi, vaikka se oli miehillä yleisempi. Vuonna 1995 se kuitenkin poistettiin almanakasta, mistä lähtien samana päivänä nimipäiväänsä ovat viettäneet Minttu ja Pinja. == Tunnettuja Roine-nimisiä== * Roine Bertel (1886–1964), runoilija * Roine Rautio (1934–1960), neuvostoliitonsuomalainen säveltäjä ja kapellimestari * Roine Rikhard Ryynänen, R. R. Ryynänen (1891–1963), sanoittaja, tenorilaulaja ja kuoromies == Lähteet == Luokka:Etunimet
Kategoriavirhe

Kategoriavirhe on semanttinen tai ontologinen virhe, jossa jostakin asiasta käytetään sellaisia käsitteitä, jotka soveltuvat ainoastaan johonkin täysin toista tyyppiä (kategoriaa) olevaan asiaan. Kategoriavirheessä siis jokin ominaisuus liitetään sellaiseen asiaan, jolla ei voi olla tätä ominaisuutta. Eräs esimerkki kategoriavirheestä olisi seuraava: Joku henkilö voi kuulla, että pääministeri on käymässä Brysselissä, ulkoministeri Washingtonissa ja asuntoministeri Sipoossa. Jos hän tämän jälkeen kysyy ”mutta missä hallitus on?”, tämä on kategoriavirhe. Hallitus ei ole erillinen henkilö, se on ainoastaan jäsentensä kokonaisuus. Termin ”kategoriavirhe” esitteli Gilbert Ryle teoksessaan The Concept of Mind (1949). Hänen tarkoituksenaan oli poistaa mielen luonnetta koskeva sekaannus, joka oli peräisin kartesiolaisesta metafysiikasta (”aave koneessa”). Rylen mukaan oli virhe pitää mieltä aineettomasta substanssista eli perusaineksesta koostuvana oliona, koska substanssia koskevat oletukset eivät ole sovellettavissa joukkoon taipumuksia ja kykyjä (eli mieleen). Monet filosofit ovat omaksuneet Rylen termin, vaikkakaan ei ole olemassa yksimielisyyttä siitä, kuinka kategoriavirheet voidaan tunnistaa. == Katso myös == * Argumentointivirhe == Lähteet == Luokka:Filosofian termit Luokka:Ontologia Luokka:Semantiikka
Varma (nimi)

Varma on suomalainen etunimi. Varma kuuluu 1900-luvun alussa yleistyneisiin merkityssisältöisiin nimiin. Varma on ollut käytössä sekä miehen että naisen etunimenä. Vuoden 2019 loppuun mennessä nimi Varma on annettu noin 200 miehelle ja noin 680 naiselle. Vuoden 1946 etunimilain nojalla Oikeusministeriö on määrännyt Varman naisennimeksi, mutta vielä 2010-luvulla nimi on annettu muutamalle pojallekin. Suurin osa Varma-nimisistä, sekä miehistä että naisista, on kuitenkin 1900-luvun alkupuolella syntyneitä; vuoden 1960 jälkeen syntyneitä Varmoja on vain muutamia kymmeniä. Varma viettää nimipäivää 23. elokuuta. == Tunnettuja Varmoja == * Varma Kallio (1920–2003), sosialidemokraattinen poliitikko ja hallitusneuvos, opetusministeri 1974 * Varma Lahtinen (1894–1976), näyttelijä * Varma Niiranen (1920–1992), runoilija, sanoittaja ja lehtiavustaja * Varma T. Suosalmi (1894–1968), revisioneuvos ja kaupunginjohtaja * Varma K. Turunen (1913–1994), sosialidemokraattinen poliitikko == Kuvitteellisia Varmoja == * Varma Kylmälehto, tv-sarjassa Maalaiskomedia == Lähteet == Luokka:Etunimet
Berit

Berit on naisen etunimi, Birgit-nimen skandinaavinen muunnelma. Nimi on mukana Suomen ruotsinkielisessä nimipäiväkalenterissa ja sen nimipäivä on 1. helmikuuta. Digi- ja väestötietoviraston tietojen mukaan Berit-nimen on Suomessa saanut 1900-luvun alusta vuoden 2019 loppuun mennessä 2 377 naista ja ainakin yksi mies. Suurin osa heistä on syntynyt vuosien 1920 ja 1959 välisenä aikana. == Tunnettuja Beritejä == * Berit, suomalaisen laulaja Tuula Nordströmin taiteilijanimi * Berit "Bibi" Andersson, ruotsalainen näyttelijä * Berit Andnor Bylund, ruotsalainen poliitikko * Berit Aunli (o.s. Kvello), norjalainen maastohiihtäjä * Berit Berthelsen (o.s. Tøien), norjalainen pituushyppääjä ja viisiottelija * Berit Bertling, norjalainen kirjailija * Berit Högman, ruotsalainen sosiaalidemokraattisen työväenpuolueen poliitikko * Berit Johansson, ruotsalainen muotoilija * Berit Mørdre Lammedal, norjalainen maastohiihtäjä * Berit Lindholm, ruotsalainen oopperalaulaja * Berit Nesheim, norjalainen elokuvaohjaaja * Berit Paatsi, suomalainen maanmittausinsinööri * Berit Reiss-Andersen, Norjan Nobel-komitean puheenjohtaja * Berit Talpsepp- Jaanisoo, virolainen kuvataiteilija == Kuvitteellisia Beritejä == * Berit, markiisi ja ritarikokelas David Eddingsin kirjasarjoissa Eleniumin taru ja Tamulin taru ==Lähteet== Luokka:Etunimet
Leonhard Stock

Leonhard Stock (s. 14. maaliskuuta 1958 Finkenberg, Itävalta) on itävaltalainen alppihiihdon olympiavoittaja. Stock voitti syöksylaskun olympiakultaa Lake Placidissa 1980. Calgaryn olympialaisissa 1988 hän sijoittui syöksylaskussa neljänneksi ja supersuurpujottelussa kahdeksanneksi. Stock saavutti urallaan yhden MM-mitalin, joka tuli vuoden 1980 olympialaisten yhteydessä lasketusta alppiyhdistetystä. Neljänneksi hän sijoittui kaksi kertaa, Crans-Montanan kisojen super-G:ssä 1987 sekä Saalbachin syöksylaskussa 1991. Stock teki pitkän uran alppihiihdon maailmancupissa. Hän laski kolmella eri vuosikymmenellä, vuodesta 1976 vuoteen 1993. Hän voitti 17 kauden aikana kolme osakilpailua ja sijoittui 25 kertaa palkintokorokkeelle. Hän oli kauden 1978-1979 loppupisteissä toinen 13 pistettä Sveitsin Peter Lüscheriä jäljessä. Viimeisen kilpailunsa Stock laski Ruotsin Åressä 26. maaliskuuta 1993. == Maailmancupin osakilpailuvoitot == Päivä Paikka Laji 6\. tammikuuta 1989 Laax syöksylasku 8\. joulukuuta 1990 Val d'Isère syöksylasku 12\. joulukuuta 1992 Val Gardena syöksylasku == Lähteet == * * Stock Ski-databasen sivuilla Luokka:Itävaltalaiset alppihiihtäjät Luokka:Itävaltalaiset olympiavoittajat Luokka:Vuonna 1958 syntyneet Luokka:Elävät henkilöt
Front 242

Front 242 on belgialainen elektronisen musiikin yhtye. Yhtye on electronic body musicin vaikutusvaltaisimpia ja tunnetuimpia nimiä. Yhtyeen perustivat vuonna 1981 Aarschotissa Daniel Bresanutti ja Dirk Bergen. Seuraavana vuonna yhtyeeseen liittyivät Under Viewer -duon jäsenet Patrick Codenys ja Jean-Luc De Meyer. Yhtyeen kokoonpano muodostui Richard Jonckheeren liityttyä siihen Bergenin tilalle vuonna 1983. Front 242:n läpimurto tapahtui vaiheittain: jo vuoden 1984 albumi No Comment saavutti huomiota Belgian lisäksi myös muualla Euroopassa ja Yhdysvalloissa, mutta varsinaisesti yhtye tuli suuren yleisön tietoisuuteen vuonna 1988 albumilta Front by Front irrotetun Headhunter -singlen myötä. Kappaleen musiikkivideosta alkoi pitkäaikainen yhteistyö alankomaalaisen ohjaajan Anton Corbijnin kanssa. Front 242 esiintyy edelleen hyvin aktiivisesti. == Diskografia == * Geography (1982) * No Comment (1984) * Backcatalogue (1987) * Official Version (1987) * Front by Front (1988) * Tyranny (For You) (1991) * 06:21:03:11 Up Evil (1993) (F:U:C:K Up Evil) * 05:22:09:12 Off (1993) (E:V:I:L Off) * Pulse (2003) == DVD:t == * Integration Eight X Ten (1991) * Catch the Men (2005) == Aiheesta muualla == * Front 242:n kotisivut Luokka:Belgialaiset elektronisen musiikin yhtyeet Luokka:Industrial- yhtyeet Luokka:Tekno-yhtyeet
Paavo Fossi

Paavo Matti Fossi (14. tammikuuta 1904, Ilmajoki - 1979) oli Ilmajoella asunut maanviljelijä, toimittaja ja kirjailija. Fossi oli Ilmajoki-lehden päätoimittajana 15 vuoden ajan ja hän kirjoitti lehteen myös säännöllisesti pakinoita. Fossin kirjallinen tuotanto koostuu yli 150 novellista joita julkaistiin eri lehdissä. Kahdeksan novellin kokoelma ilmestyi vuonna 1958 kirjana nimeltä Kertomuksia. Fossi voitti 1954 Helsingin Sanomien järjestämän kansainvälisen novellikilpailun Suomen sisällissotaa kuvaavalla novellillaan Hetkiä. Fossin novellikokoelma Toisia kertomuksia on ilmestynyt Ilmajoki-seura ry:n kustantamana ja Maire Paltareen toimittamana 2017. Teos sisältää 45 novellia. Fossi oli vuonna 1962 yksi Pohjanmaan Kirjailijat ry:n neljästätoista perustajajäsenestä. Fossi oli innokas valokuvaaja ja hänen valokuviaan on ollut esillä eri näyttelyissä. == Teokset == * Kertomuksia. WSOY 1958 * Aavemorsian. Kirjapaino Il-Mo, Ilmajoki 1966 (nimellä Paul Hamari) * Toisia kertomuksia toim. Maire Paltare, kustantaja Ilmajoki-Seura ry 2017. == Lähteet == * Suomen kirjailijat-tietokanta * Museovirasto: Yli-Lauroselan kesänäyttelyt 2006 (Web Archive-linkki) * Juri Nummelinin blogi 4.10.2007: Vielä kerran unohdettuja * Suomen kuvittajat blogit: Paavo Fossin kirjojen kansikuvia === Viitteet === == Aiheesta muualla == * * Paavo Fossi : Tarina Korvenloukon pontikkatehtaasta, Suomen Kuvalehti, 14.10.1933, nro 42, s. 16, Kansalliskirjaston digitaaliset aineistot * Paavo Fossi : Kaukjärven haamu, Hakkapeliitta, 01.02.1938, nro 5, s. 25, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset päätoimittajat Luokka:Vuonna 1904 syntyneet Luokka:Vuonna 1979 kuolleet
Erkki Kokkonen

Erkki Kokkonen -nimisiä henkilöitä: * Erkki Kokkonen, Ere Kokkonen (1938–2008), suomalainen elokuvaohjaaja, käsikirjoittaja ja näyttelijä * Erkki Kokkonen, Kokkos-Ierikka (1906–1985), suomalainen runoilija ja pakinoitsija
Trifon Ivanov

Trifon Ivanov (bu: Трифон Иванов, 27. heinäkuuta 1965 Lipnitsa, Bulgaria – 13. helmikuuta 2016) oli bulgarialainen jalkapalloilija, pelipaikaltaan puolustaja. Ivanov, joka tunnettiin usein lempinimellä ”Bulgarialainen susi” hänen karvaisen ulkonäkönsä takia, aloitti uransa Veliko Tărnovossa. Myöhemmin hän pelasi muun muassa TsSKA Sofiassa kausilla 1994–1995 ja 1997–1998 ja itävaltalaisessa Austria Wienissä ja Rapid Wienissä sekä espanjalaisessa Real Betisissä. Ivanov oli mukana Bulgarian maajoukkueessa vuoden 1994 MM-kisoissa, joissa Bulgaria tuli neljänneksi hävittyään pronssiottelussa Ruotsille. Hän edusti Bulgariaa myös vuoden 1996 EM-kisoissa ja vuoden 1998 MM-kisoissa. Ivanov valittiin Bulgarian vuoden jalkapalloilijaksi vuonna 1996. Hän kuoli helmikuussa 2016, 50-vuotiaana, sydänkohtaukseen. ==Saavutukset== * Bulgarian mestaruus 1988–1989, 1989–1990 * Bulgarian cupin voitto 1989 *Itävallan mestaruus 1995–1996 *Itävallan cupin voitto 1995 *Cup-voittajien cupin voitto 1996 == Lähteet == ==Aiheesta muualla== * Henkilökuva Invest Bulgaria -sivustolla Luokka:Bulgarialaiset jalkapalloilijat Luokka:Vuonna 1965 syntyneet Luokka:Vuonna 2016 kuolleet
Suomihuiput (Isto Hiltunen)

__NOTOC__ Suomihuiput on Isto Hiltusen kokoelma-albumi, joka julkaistiin vuonna 2005 osana Suomihuiput -kokoelmalevysarjaa. == Kappaleet == # Täältä ikuisuuteen # Mikset mua huomaa # Nadja ja Nikolai # Valoa ikkunaan # Jos mua rakastaisit # Emmanuelle # Katse # Alla pinnan # Rakkaus lähtee, ikävä jää # Joki tyyntyy iltaisin # Rakkauden laulu # Kuu ja maa # Alla kuuman auringon # Kynttilän liekki # Olivia # Sytytä lyhty # Kotiin matkalla # Vastatuuleen # Ei tänään huomista oo # Tähti Luokka:Vuoden 2005 kokoelma-albumit Luokka:Isto Hiltusen albumit
Hyvän ja pahantiedon puu (elokuva)

Hyvän ja pahantiedon puu () on yhdysvaltalainen komediaelokuva vuodelta 1925. Se perustuu Eddie Dowlingin kirjoittamaan näytelmään, ja sen ohjasi sekä käsikirjoitti Edmund Goulding. Elokuvan pääosia näyttelevät Constance Bennett, Joan Crawford ja Sally O'Neil. Hyvän ja pahantiedon puu on noin 58 minuutin mittainen mykkäelokuva. Yhdysvalloissa elokuva sai ensi-iltansa joulukuun 27. päivänä vuonna 1925 ja Suomessa 11. lokakuuta 1926. Elokuva kertoo kolmen showtytön rakkauselämistä. ==Näyttelijät== *Constance Bennett – Sally *Joan Crawford – Irene *Sally O'Neil – Mary *William Haines – Jimmy Dungan *Douglas Gilmore – Glen Nester *Ray Howard – Charles Greenwood ==Lähteet== ==Aiheesta muualla== * * Luokka:Vuoden 1925 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat Luokka:Edmund Gouldingin ohjaamat elokuvat Luokka:Metro- Goldwyn-Mayerin elokuvat
David Zogg

David Zogg (18. joulukuuta 1902 Azmoos, Wartau, St. Gallenin kantoni, Sveitsi – 26. heinäkuuta 1977 Arosa, Graubünden, Sveitsi) oli sveitsiläinen alppihiihtäjä ja kolminkertainen maailmanmestari. Zogg voitti kaikkien aikojen ensimmäisen miesten pujottelun maailmanmestaruuden, kotimaassaan Sveitsin Mürrenissä järjestetyissä, historian ensimmäisissä maailmanmestaruuskilpailuissa 1931. Vuonna 1934 järjestettiin MM-kilpailut jälleen Sveitsissä, St. Moritzissa, jossa Zogg voitti maailmanmestaruudet syöksylaskussa ja alppiyhdistetyssä. Syöksylaskun hopeaa Zogg saavutti Cortinan kisoista 1932 ja Innsbruckin kisoista 1933 sekä pujottelun hopeaa St. Moritzista 1934 ja Mürrenistä 1935. 1930-luvulla Zogg esiintyi kolmessa talviurheiluun liittyvässä elokuvassa. ==Lähteet== * *Zogg Ski-databasen sivuilla *Zogg Internet Movie Databasessa (IMDb.com) === Viitteet === == Aiheesta muualla == Luokka:Sveitsiläiset alppihiihtäjät Luokka:Vuonna 1902 syntyneet Luokka:Vuonna 1977 kuolleet
Sydänääni

Sydänääniä kuullaan stetoskoopilla yleensä kaksi. Ensimmäinen sydänääni johtuu eteis-kammioläppien sulkeutumisesta kammioiden systolen alkupuolella. Toinen sydänääni johtuu kammio-valtimoläppien sulkeutumisesta kammioiden systolen lopulla. Toisen sydänäänen kesto on lyhyempi, mutta sen taajuus on korkeampi. Ensimmäinen ja toinen sydänääni ovat normaaleja sydänääniä. Lisäksi voidaan kuulla terveestä sydämestä heikko systolinen sivuääni, joka kuuluu ensimmäisen sydänäänen jälkeen. Kolmas sydänääni kuuluu kammioiden diastolen alussa ja se johtuu kammioiden nopeasta täyttymisestä. Kolmas sydänääni on normaali hevosella, jonka sydämestä yleensä kuuluu Aorttaläpän ja keuhkovaltimoläpän sulkeutuminen erillisinä. Koirillakin ne voivat kuulua erillisinä sisäänhengityksen aikana sykkeen ollessa hidas. Pieneläimillä ja ihmisellä kolmas ääni on merkki sydämen vajaatoiminnasta. Neljäs sydänääni johtuu eteisten supistumisesta ja sekin on hevosella normaali ääni, mutta ihmisellä epänormaali. Luokka:Kardiologia
Boris Rung

Boris Rung (16. tammikuuta 1925 Helsinki – 11. kesäkuuta 2003 Porvoo) oli suomalainen moottoriurheilun parissa työskennellyt johtohenkilö. Hän oli yksi European Rallycross Associationin (ERA) perustajajäsenistä, ja vuosina 1980–1985 hän toimi yhdistyksen puheenjohtajana. Helsingin UA:n jäsenenä Rung oli mukana tuomassa rallicrossia myös Suomeen, ja hän edusti Autourheilun Kansallista Keskusliittoa (AKK) FISA:n, ja myöhemmin FIA:n Off-Road Commissionissa. Rung kuoli vuonna 2003 jättäen jälkeensä vaimo Maj-Lisin, tytär Jenniferin ja poika Peterin. Luokka:Suomalaiset urheiluvaikuttajat Luokka:Moottoriurheilun henkilöt Luokka:Vuonna 1925 syntyneet Luokka:Vuonna 2003 kuolleet
The Jerusalem Post

The Jerusalem Post on israelilainen englannin- ja ranskankielinen tabloid- sanomalehti. Lehden perusti Gershon Agron 1. joulukuuta 1932 nimellä The Palestine Post. Vaikka The Jerusalem Post tavoittaa päivittäin kymmeniätuhansia lukijoita, lukijamäärät eivät silti ole yhtä suuria kuin isommilla hepreankielisillä sanomalehdillä. The Jerusalem Postin lukijakunta koostuu kuitenkin paljolti erilaisista lukijoista, kuten israelilaisista poliitikoista, ulkomaisista journalisteista ja turisteista. Lehteä toimitetaankin ympäri maailman. == Historia == Nykyinen The Jerusalem Post perustettiin alkujaan nimellä The Palestine Post. Perustaja Gershon Agron oli amerikkalainen journalisti sekä lehtitoimittaja, joka asui Palestiinan mandaatissa. Alkujaan lehti kannatti juutalaisten valtion syntyä Palestiinaan sekä avoimesta vastusti Ison-Britannian yrityksiä vastustaa juutalaisten maahanmuuttoa mandaatin aikana. Aikaisemmin The Jerusalem Post kannatti Israelin työväenpuoluetta ja lehden poliittinen näkemys olikin liberaali tai keskusta-vasemmistolainen. Vuonna 1989 Hollinger Inc. osti The Jerusalem Postin. Kanadalaisen konservatiivisen lehden, ja sen johtajan Condrad Blackin hallinnon alaisena The Jerusalem Postin poliittinen kanta siirtyi keskusta- oikeistolaiseksi ja lehti rupesi kannattamaan Likudia. == Nykyisyys == Tällä hetkellä The Jerusalem Postin katsotaan kallistuvan maltilliseen oikeistoon poliittisessa kannassaan, vaikkakin vasemmistomyönteisiä kolumneja esiintyykin toimituksen sivuilla. The Jerusalem Post kannattaa talouspolitiikkaa, joka lähentelee neoliberalismia. Muiden israelilaisten lehtien tapaan The Jerusalem Post ilmestyy sunnuntaista perjantaihin. Lehti ei ilmesty lauantaisin sapatin takia. == Aiheesta muualla == * The Jerusalem Postin kotisivut Luokka:Kansainväliset sanomalehdet Luokka:Jerusalem
Rudolf Rominger

Rudolf ”Rudi” Rominger (21. elokuuta 1908 Fextal, Sveitsi – 8. marraskuuta 1979) oli sveitsiläinen alppihiihtäjä ja nelinkertainen maailmanmestari. Rominger voitti kultaa syöksylaskussa ja alppiyhdistetyssä sekä pronssia pujottelussa Innsbruckin maailmanmestaruuskilpailuissa 1936. Sveitsin Engelbergissä 1938 järjestetyissä MM-kilpailuissa Rominger voitti pujottelun mestaruuden ja alppiyhdistetyn hopeaa. Pujottelun maailmanmestaruuden hän voitti toistamiseen vuonna 1939 Zakopanessa, jossa hän sijoittui myös alppiyhdistetyssä pronssille. ==Lähteet== * *Rominger Ski-databasen sivuilla Luokka:Sveitsiläiset alppihiihtäjät Luokka:Vuonna 1908 syntyneet Luokka:Vuonna 1979 kuolleet
Pertti Mäki-Hakola

Pertti Eerik Mäki-Hakola (s. 11. heinäkuuta 1951 Nurmo) on suomalainen poliitikko. Hän oli kokoomuksen kansanedustaja Vaasan vaalipiiristä vuosina 1999–2003. Mäki-Hakola on Seinäjoen kaupunginvaltuuston jäsen vuodesta 2009. Hän on Seinäjoen Energia Oy:n hallituksen puheenjohtaja.Hallitus 2019, Seinäjoen Energia == Ura == Ennen eduskuntaa Mäki-Hakola työskenteli metsänhoitajana 1977–1990, piirimetsänhoitajana 1990–1996 ja piiripäällikkönä 1997–1999. Mäki-Hakola on toimi Suomen Painiliiton puheenjohtajana vuosina 1999–2000. ==Yksityiselämä== Myös Mäki-Hakolan isä Pentti Mäki-Hakola oli kansanedustaja. Helmikuussa 2009 Mäki-Hakola jäi kiinni rattijuopumuksesta. Maaliskuussa Seinäjoen käräjäoikeus tuomitsi hänet 40 päiväsakkoon ja kolmen kuukauden ajokieltoon. Hän syyllistyi rattijuopumukseen toistamiseen huhtikuussa 2010 ja sai rangaistukseksi 35 päiväsakkoa ja 8 kuukautta ajokieltoa. Mäki-Hakola vierailee mielellään Vihtori Kosolan talossa. ==Lähteet== Luokka:Kansallisen Kokoomuksen poliitikot Luokka:Kansanedustajat Luokka:Nurmon kunnanvaltuutetut Luokka:Seinäjoen kaupunginvaltuutetut Luokka:Vaasan vaalipiiri Luokka:Suomalaiset metsänhoitajat Luokka:Vuonna 1951 syntyneet Luokka:Elävät henkilöt
Miguel Pate

Miguel Pate (s. 13. kesäkuuta 1979, St. Francisville, Louisiana) on yhdysvaltalainen pituushyppääjä.http://www.usatf.org/athletes/bios/Pate_Miguel.asp Pate sijoittui 2001 Yhdysvaltain mestaruuskisoissa toiseksi tuloksella 835 ja Edmontonin MM-kisoissa neljänneksi. Hän voitti samana vuonna Universiadit. Seuraavana vuonna hän voitti sisäratojen NCAA-mestaruuden sekä sisäratojen Yhdysvaltain-mestaruuden kisaennätyksellä 859. Maansa ulkoratamestaruuskilpailuissa hän oli toinen. Vuonna 2003 hän voitti maansa sisäratojen mestaruuden ja MM-pronssia Birminghamin sisäratojen MM-kisoissa. Myöhemmin samana vuonna hän loukkaantui vakavasti ja oli sivussa koko loppukauden sekä suurimman osan vuodesta 2004. Vuonna 2005 hän voitti Yhdysvaltain mestaruuden, mutta karsiutui Helsingin MM-kisoissa. Kauden lopussa hän oli IAAF:n yleisurheilufinaalissa toinen. Pate voitti pronssia Yhdysvaltain-mestaruuskisoissa 2006. Myöhemmin samana vuonna hän sijoittui IAAF:n yleisurheilufinaalissa viidenneksi. Seuraavana vuonna hän voitti hopeaa Yhdysvaltain-mestaruuskisoissa ja hyppäsi kymmenenneksi Osakan MM-kisoissa. Kauden lopussa IAAF:n yleisurheilufinaalissa hän oli kahdeksas. Vuonna 2008 hän sijoittui Yhdysvaltain olympiakarsinnoissa kolmanneksi, mutta karsiutui loppukilpailusta Pekingin olympialaisissa. IAAF:n yleisurheilufinaalissa hän oli kuudes. Berliinin MM-kilpailuissa 2009 hän karsiutui loppukilpailusta. ==Ennätykset== * 100 metrin juoksu: 10,95 (2005) * Pituushyppy: 846 (2003) * Kolmiloikka: 16,48 (2001) ==Lähteet== Luokka:Yhdysvaltalaiset pituushyppääjät Luokka:Vuonna 1979 syntyneet Luokka:Elävät henkilöt
Suomen Mies (kustantamo)

Kustannus Oy Suomen Mies on vuonna 1923 perustettu osakeyhtiö, jonka päätuotteita ovat Suomen Sotilas -sotilasaikakauslehti, Maanpuolustuksen Osto- Opas ja kirjojen julkaisutoiminta. Lehden kotipaikka on Helsinki. Toimitusjohtajana toimii Kai Ahotupa. Osakeyhtiön omistaa Maanpuolustuskiltojen liitto Ry. ==Lähteet== == Aiheesta muualla == *Suomen Sotilas -lehden kotisivut Luokka:Suomalaiset lehtitalot Luokka:Suomalaiset kirjankustantamot
Riitta Jalonen

Riitta Elisabet Jalonen (o.s. Aho, s. 22. toukokuuta 1954 Kuusjärvi) on suomalainen kirjailija. ==Elämä ja ura== Jalonen valmistui filosofian maisteriksi Tampereen yliopistosta vuonna 1978 pääaineenaan yleinen kirjallisuustiede. Hän opiskeli myös tiedotusoppia, sosiaalipolitiikkaa, taidehistoriaa kotimaista kirjallisuutta ja käytännöllistä filosofiaa. Jalonen työskenteli Hämeen Kansan toimittajana 1981–1986 ja STT:n toimittajana 1987–1992. Jalosen esikoisteos Enkeliyöt ilmestyi vuonna 1990. Hän voitti teoksella Tammen nuortenkirjakilpailun 1990 ja Topelius-palkinnon 1991. Jalonen sai Hämeen taidetoimikunnan taidepalkinnon 1999. Vuonna 2004 hän sai Finlandia Junior -palkinnon teoksella Tyttö ja naakkapuu. Jalonen sai Runeberg-palkinnon 2006 teokesta Kuvittele itsellesi mies. Hän toimi taiteilijaprofessorina viisivuotiskauden 2012–2016. Hänen teoksensa Kirkkaus oli Runeberg-ehdokas 2016. Vuonna 2021 Jalonen sai Kirjailijaliiton tunnustuspalkinnon. Jalosen teoksia on käännetty 14 kielelle. Tasavallan presidentti myönsi Jaloselle vuonna 2022 Pro Finlandia -mitalin. Jalonen on naimisissa kirjailija Olli Jalosen kanssa. ==Teoksia== === Romaaneja === * Enkeliyöt, Tammi 1990 * Säde, Tammi 1992 * Rakkausmuistot, Tammi 1994 * Taudin syy, Tammi 1996 * Todistaja Brigitin talossa, Tammi 1998 * Yö on oranssi häkki, Tammi 2000 * Hula-hula, Tammi 2002 * Kuvittele itsellesi mies. Naisille, jotka kuuntelevat merisäätä saadakseen tietää aallonkorkeuden, Tammi 2005 * Veteen pudonneet, Tammi 2007 * Hyvää yötä Irma Noora, Tammi 2010 * Kuka sinut omistaa, Tammi 2013 * Kirkkaus, Tammi 2016 * Tanssikaa!, Tammi 2019 * === Lastenkirjoja === * Elisabet, nalle ja pikkuveli jota ei ole, Tammi 1992 * Tyttö ja naakkapuu, Tammi 2004 * Minä, äiti ja tunturihärkki, Tammi 2005 * Revontulilumi, Tammi 2006 * Aatos ja Sofia, Tammi 2010 * Aatos ja Sofian sokeriletit, Tammi 2012 * Aatos ja Sofian meri, Tammi 2013 * Aatos ja Sofian sorsapuisto, Tammi 2014 === Muita teoksia === * Matkailijan Irlanti, (yhdessä Olli Jalosen kanssa) Otava 1980 * esseitä eri teoksissa ==Lähteet== * Kuka kukin on 2015, Otava 2015 ===Viitteet=== == Aiheesta muualla == * Riitta Jalonen Tammen sivuilla * Koski, Mervi: Kirjailijaesittely: Riitta Jalonen Kirjasampo.fi. 29.7.2010. Luokka:Suomalaiset kirjailijat Luokka:Pro Finlandia -palkitut Luokka:Vuonna 1954 syntyneet Luokka:Elävät henkilöt
Giovanni Cheli

Giovanni Cheli (4. lokakuuta 1918 – 8. helmikuuta 2013) oli katolinen kirkonmies. Hän syntyi Torinossa, Italiassa, ja sai pappisvihkimyksensä 21. huhtikuuta 1942. Piispaksi hänet vihittiin 16. syyskuuta 1978. Hän toimi vuosina 1978–1998 Santa Giustan titulaariarkkipiispana. Varhaisella urallaan Cheli ansioitui Vatikaanin edustajana diplomaattisissa tehtävissä. Hänet nimitettiin kardinaaliksi 24. helmikuuta 1998, mutta mahdollisuus vaikuttaa paavin valintaan poistui jo saman vuoden lokakuussa Chelin täytettyä 80 vuotta. Hän nousi 1. maaliskuuta 2008 kardinaalidiakonista kardinaalipapiksi. == Lähteet == == Aiheesta muualla == * Catholic-hierarchy.org: Giovanni Cardinal Cheli Luokka:Italialaiset kardinaalit Luokka:Vuonna 1918 syntyneet Luokka:Vuonna 2013 kuolleet